Bikini-Atoll - Alemannische Wikipedia

# Bikini-Atoll

### Us der alemannische Wikipedia, der freie Dialäkt-Enzyklopedy

Bikini Atoll - NASA NLT Landsat 7 (Visible Color) Satellitte Bild

S Bikini-Atoll liegt im Pazifische Ozean. S ghört mit sinen insgssômt 23 Insle zue de Marshallinsle. D Lôndmass vun alle zughörige Insle isch 6,01 km². D umschlosseni Lagun isch 594,14 km² gross. D gröscht Insle sin Bikini, Eneu, Eninman un Nam.

Im Jôhr 2003 hen 167 Ywohner uf de Insle glebt. Alli ôndri Urywohner sin uf diverse ôndre Insle vum Marshall-Archipel voteilt.

## [ändere] Gschicht

D Insle sin um 1600 rum vun de Schpônier beôschprucht worre un sin schpäter ôn d Dütsche gônge, Wil s Atoll im trockenere Norde vum Marshall-Areal leit, sin d Urywohner nuer sehr selte in Kontakt mit de Kolonialherre kumme. Dôher isch bies hit de familiär un ethnischi Zômmehalt vun de Bikinianer no sehr schtark usgprägt.

D Insle sin 1825 duerch Otto von Kotzebue wiederentdeckt worre un zu Ehre vun sinem Schiffsarzt Eschscholtz Eschscholtz-Insle gnennt worre. Sit 1886 sin d Insle unter dütschem Schutz gschtônde.

Ärsch wue d Japôner zue Ôfong vum 20. Jahrhunderts d Vowaltung ybernumme hen un Militäryrichtunge ufbout hen, isch de Kontakt enger gworre.

Wue d Marshallinsle 1944 im Pazifikkrieg vun de Amerikaner erobert worre sin, hen sich nuer noch fynf Japoner uf einer vun de Bikini-Insle vosteckt. Um nit in amerikanischi Gfongeschaft zue kumme, hen s sich in nm kleine Erdloch vosteckt un mit 'ra Grant dann in d Luft gschprengt.

## [ändere] Kernwaffeteschts

Nôchm End vum Zweyte Weltkrieg hen d Vereinte Natione bschlosse, des d Nutzung vun Gebiete vun de Marshall-Insle fyr d Sicherheitsbedürfniss vun de USA keierlei Bschränkunge unterliege. So isch s Bikini-Atoll un s Eniwetok-Atoll vun de Amerikaner fyr Kernwaffeteschte usgsuecht worre. Während de Teschtserie vun yber 60 Atombombevosuechen sin rund 42.000 amerikanischi Technikar, Wissenschaftlar un Militärs uf Bikini schtationiert gsi. D Ureiwohner sin uf d sydöschtlicheri Insel Rongerik umgsiedelt worre.

S Rongerik-Atoll isch aber vun de Versorgungssituation fyr die Bikinianer ä absoluts Fiasko gsi. Nôchm Jôhr hen s ôn Unterernährung glitte un s negativ Echo in de Weltpress hen d USA 1948 zue 'ra erneijt Umsiedlung vun de Bikinianer nôch Kwajalein. Dert hen s fyr ä halbs Jôhr in Zelte direkt nebe de Gebäude vum Flughafen ghaust. Schlussendlich sin s uf de Insel Kili ôgsiedelt worre, wo mit Hilf vun de amerikanischi SeaBees s Land bwohnbar gmacht worre isch un d Bikinianer ihri Hiitte bout hen.

Crossroads-Baker im Bikini-Atoll. Vorn links isch de Flugzeugträger USS Saratoga (CV-3) mit liechter Schlagsyte zsehne. Diä isch ôschliessend gsunke.

### [ändere] Ybersicht vun de wichtigschte Teschts

#### [ändere] Operation Crossroads

Bomb | Datum | Ort | Schprängkraft
--- | --- | --- | ---
Able | 22:00:34 30. Juni 1946 (GMT) | Bikini-Atoll Lagun | 23 Kt
Baker | 21:35:00 24. Juli 1946 (GMT) | Bikini-Atoll Lagun | 23 Kt

#### [ändere] Operation Castle

Bomb | Datum | Ort | Schprängkraft
--- | --- | --- | ---
Bravo | 18:45:00.0 28. Februar 1954 (GMT) | Nam Insel | 15 Mt
Romeo | 18:30:00.4 26. März 1954 (GMT) | Nam Insel | 11 Mt
Koon | 18:20:00.4 6. April 1954 (GMT) | Eninman Insel | 110 kt
Union | 18:10:00.7 25. April 1954 (GMT) | Bikini Lagun | 6,9 Mt
Yankee | 18:10:00.1 4. Mai 1954 (GMT) | Bikini Lagun | 13,5 Mt
Nectar | 18:20:00.4 13. Mai 1954 (GMT) | Bikini Lagun | 1,69 Mt

Während m Castle-Bravo Testch isch s duerch falschi Wetterischätzunge vun de Militärmeteorologe zu 'ra Kontamination vun de Insle Rongelap un Rongerik duerch Fallout kumme. D Insle ware zue dem Zytpunkt bwohnt. Au uf hoher See isch ä japanischs Fischerboot, d Daigo Fukuryumaru ("Glücklichyr Drache Nr. 5"), btroffe gsi, uf dem ä Bsatzungsmitglied on de Folge gschtorbe isch.

#### [ändere] Operation Redwing

Redwing-Dakota us de Luft fotografiert

Bomb | Datum | Ort | Schprängkraft
--- | --- | --- | ---
Cherokee | 17:51 20. Mai 1956 (GMT) | Namu Insel - B-52 Abwurf | 3,8 Mt
Zuni | 17:56.00.3 27. Mai 1956 (GMT) | Eninman Insel | 3,5 Mt
Flathead | 18:26 11. Juni 1956 (GMT) | Bikini Lagun | 365 kt
Dakota | 18:06 25. Juni 1956 (GMT) | Bikini Lagun | 1,1 Mt
Navajo | 17:56.00.3 10. Juli 1956 (GMT) | Riff zwische Namu un Yurochi Insel | 5 Mt
Tewa | 17:46.00.0 20. Juli 1956 (GMT) | Riff zwische Namu un Yurochi Insel | 5 Mt

Alli Bombenôme sin au Nôme vun amerikanischi Indianerschtämm.

#### [ändere] Operation Hardtack I

Bomb | Datum | Ort | Schprängkraft
--- | --- | --- | ---
Juniper | 04:20 22. Juli 1958 (GMT) | Bikini-Atoll | 65 kt

#### [ändere] Start vun Rakete

Zuer Untersuchung vun Fallouts isch 1956 bi 11°35' nördlichi Breit un 165°20' öschtlichi Läng zahlriechi Raketen vun de Type Loki un Asp vum Bikini-Atoll us gschtartet [1].

## [ändere] D witre Gschicht

Bikini-Atoll (ufgnumme usm Weltraum)

Nochdem End vun de 1960er Jôhr s Bikini-Atoll wiedr fyr d Bikinianer freygegebe worre isch, sott mit m 8-Jôhresplan d Bsiedlungsmöglichkeit sichergschtellt werre. So het de radioaktiv Müll bseitigt werre miesse un d komplett Vegetation neij ôpflonzt un ufzoge werre miesse. Schpäter sin Hitte un Hiesser bout worre, domit d Ryckkehrer sofort ä Dach yber m Kopf hen.

De Umzug het sich aber nuer schleppend vollzoge, wil d Amerikaner immer mä Mensche un Material vun de Marshallinsle abzoge hen. 1972 het ä Yberwachungsteam ä erhöhti Radioaktivität bie de in de Lagun lebendi Krabbe feschtgschtellt. Drey Jôhr schpätr sin noch môl gnaueri Messunge durchgfyhrt worre. S Ergebnis vun derre isch gsi, des s Trinkwasser un d Fricht vun de Insel fyr de menschlich Gebrouch nit geignet warre. Drouf hen d Amerikaner mit Wasser- un Nahrungsmittellieferunge ôgfonge. Trotz allem hen d Bikinianer aber Ende 1978 s Atoll wiedr volasse miesse.

## [ändere] Bikini hit

Ôm 5. März 2001 isch vum Nuclear Claims Tribunal bschlosse worre, des d USA ôn d Bikinianar ä Gsômtzahlung vun rund 1,1 Mrd. $ vorznehme hen. Des beinhaltet de Wertvoluscht vum Atoll, Schmerzensgeld un Wiederufbouhilf. Ob s Geld aber je zahlt wird, isch frôglich, wil de Bschluss nit m Grichtsurteil entschpreche tuet. Derzyt rufe d Bikinianar immer widr de Petionsusschuss vum US-Kongress ô.

Wenn s Bikini-Atoll aber wiedr bsiedelt werre kônn, isch noch uklar. Abr d Insl sin nimmi Schperrgebiet. In de Lagun liege diä bi de Atomteschts gsunkeni Schiff USS Saratoga, USS Carlisle, USS Anderson, USS Lamson, USS Gilliam, USS Arkansas, USS Pilotfish, USS Apogon, HIJMS Nagato un HIJMS Sakawa. Diä sin als Ziel fyr Wracktaucher bliebt. De HIJMS Nagato war s japanisch Flaggschiff biem Ôngriff uf Pearl Harbor.

## [ändere] Bikini-Badeanzug

Inschpiriert yber d Schlagzeile vun de Kernwaffeteschts uf dem Atoll het de Modedesigner un fryhere Autoingenieur Louis Réard sin neijes Badekostüm uf de Nôme Bikini tauft. Ôm 05. Juli 1946 het s Model Micheline Bernardini de knappe Zweyteiler ärschtmôls im Pariser Schwimmbad Molitor vorgstellt. Wiä Réard erwartet ghet het, het de freyzigig Badedress d glichi moralisch Entrüschtung vorbrôcht, wiä d Atombombevôsuech uf m Atoll

## [ändere] Ekschterni Syte

- Homepage der Bikinianer (englisch)
- 50 Jahre H-Bombe: Reif für die Insel

Der Artikel basiert uf ´ra freie Ibersetzung vum Artikel „Bikini-Atoll“ us dr dytsche Wikipedia.

Koordinate: 11° 36' N; 165° 24' O |

Vun "http://als.wikipedia.org../../../b/i/k/Bikini-Atoll_b4ec.html"

Kategori: Region

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Dansk
- Deutsch
- English
- Español
- Français
- Italiano
- 日本語
- 한국어
- Lëtzebuergesch
- Македонски
- Nederlands
- Norsk (bokmål)
- Polski
- Русский
- Svenska
- 中文